Document ID: /roh_data/filtered/fineweb-2-filterrobots_roh.jsonl.gz/18975

Al cumenzament era il reglament...
Il Departament militar federal ha retschavì cun bainvulientscha las petiziuns da schuldada rumantscha. Nagut n'è anc decidì davart truppas rumantschas. Dentant, 1981 po il schef d'instrucziun da l'armada gia surdar a las autoritads militaras grischunas il reglament da servetsch en rumantsch. Cunquai ch'il rumantsch grischun n'exista anc betg datti ina versiun valladra ed ina sursilvana.
Per la Lia Rumantscha sa tracti d'in ulteriur pass impurtant per francar il rumantsch en las differentas domenas da la vita odierna.
Unitads militaras rumantschas daventan in tema concret
1985, l'onn da las festivitads 2000 onns Rumantschia, vul ins lura ir in pass pli lunsch. Il schef dal departament militar grischun, Dr. Reto Mengiardi, per la vart politica, e brigadier Rudolf Cajochen, per la vart militara, inoltreschan communablamain in'instanza tar il Cussegl federal per dastgar furmar truppas rumantschas.
Pudair prestar servetsch militar per rumantsch chatta in ferm aderent e promotur en la persuna da colonel, brigadier e divisiunari Rudolf Cajochen. Al cumenzament dals onns 80, è el cun brigadier Gian Peider Fenner e divisiunari Jon Andri Tgetgel in dals trais auts cumandants rumantschs da truppas grischunas.
En acziun – emprimas experientschas e valitaziuns
I n'ha betg duì esser – la fin da l'experiment
Malgrà reacziuns positivas da la truppa han la mancanza da cader rumantsch e las restructuraziuns da l'Armada 95 mess ina fin a l'experiment.
L'istoricher Alberto Palaia ha documentà quest'episoda unica per il rumantsch en l'armada svizra.
RR actualitad 11:00